APSTIPRINĀTS

Iepirkuma komisijas

2018.gada 23.novembra sēdē

protokols Nr.5

Veselības un darbspēju ekspertīzes valsts ārstu komisija

IEPIRKUMA

Publisko iepirkumu likuma 9.panta kārtībā

**„Invaliditātes apliecību izgatavošanas sistēmas saistīto iekārtu papildaprīkojuma uzturēšanas materiālu piegāde”**

(iepirkuma identifikācijas Nr. VDEĀVK 2018/5)

**NOLIKUMS**

Rīgā, 2018

**I. Vispārīgā informācija**

**1. Iepirkuma mērķis**

1.1. Iepirkuma mērķis ir noteikt izdevīgāko piedāvājumu Veselības un darbspēju ekspertīzes ārstu valsts komisijas (turpmāk – VDEĀVK) invaliditātes apliecību izgatavošanas sistēmas saistīto iekārtu papildaprīkojuma uzturēšanas materiālu piegāde (attēla pārneses lentas karšu sagatavju vienpusējai apdrukai, puspaneļa krāsu lentas ar diviem pilniem melnas krāsas paneļiem, termotransfērās laminācijas lentas karšu sagatavju vienpusējai laminēšanai, printera tīrīšanas materiāli karšu sagatavju personalizēšanai iekārtas tīrīšanai).

1.2. Iepirkuma mērķis ir sasniegts, ja ir noslēgts iepirkuma līgums par invaliditātes apliecību izgatavošanas sistēmas saistīto iekārtu papildaprīkojuma uzturēšanas materiālu piegādi.

1.3. Iepirkuma metode – iepirkums saskaņā ar Publisko iepirkumu likuma 9.pantu.

1.4. Iepirkuma identifikācijas numurs – VDEĀVK 2018/5.

**2. Pasūtītājs**

2.1. Pasūtītājs ir VDEĀVK, reģ. Nr. 90000151859, Ventspils iela 53, Rīga, LV-1002 (turpmāk – Pasūtītājs).

2.2. Kontaktpersona – Saimneciskā nodrošinājuma grupas saimniecības pārzine Ilona Tīrule, tālrunis 67893714, e-pasta adrese: vdeavk@vdeavk.gov.lv

2.3. Finansēšanas avots – VDEĀVK piešķirtie valsts budžeta līdzekļi.

2.4. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no konkursa rezultātiem.

**3. Iepirkuma Pretendenti**

3.1. Par iepirkuma pretendentu var būt fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā sniegt pakalpojumus (turpmāk - Pretendents).

3.2. Visiem Pretendentiem iepirkumā piemēro vienādus noteikumus.

3.3. Ja piedāvājumu iepirkumam iesniedz personu apvienība, piedāvājumam pievieno personu apvienības dalībnieku parakstītu vienošanos. Šajā punktā minētajā vienošanās norāda:

3.3.1. personu apvienības dalībnieku apliecinājumu par sadarbību iepirkuma līguma izpildē, ja Pretendentam tiks piešķirtas līguma slēgšanas tiesības;

3.3.2. iepirkuma līguma daļas, kuras izpildīs katrs no personu apvienības dalībniekiem;

3.3.3. apliecinājumu, ka, ja tiks pieņemts lēmums personu apvienībai piešķirt līguma slēgšanas tiesības, visi personu apvienības dalībnieki nesīs solidāru atbildību pret Pasūtītāju;

3.3.4. dalībnieku, kurš pilnvarots parakstīt piedāvājumu un pārstāvēt personu apvienību iepirkumā, kā arī parakstīt iepirkuma līgumu.

3.4. Personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu ne vēlāk, kā 30 (trīsdesmit) kalendāro dienu laikā no lēmuma par līguma slēgšanas tiesību piešķiršanu nosūtīšanas, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpilde. Neizpildot šajā punktā minēto prasību, Pasūtītājs uzskatīs, ka personu apvienība ir atteikusies noslēgt iepirkuma līgumu.

**4. Informācija par iepirkuma priekšmetu**

4.1.Iepirkuma priekšmets ir noteikt izpildītājuinvaliditātes apliecību izgatavošanas sistēmas saistīto iekārtu papildaprīkojuma uzturēšanas materiālu piegādei.

4.2. Iepirkuma priekšmets atbilstoši CPV klasifikatoram: 30100000-0 (Biroja tehnika, aprīkojums un piederumi, izņemot datorus, printerus un mēbeles.).

4.3. Paredzamā līgumcena līdz 41 999,99 *euro* bez PVN un līguma darbības termiņš ir paredzēts 24 (divdesmit četri) mēneši vai līdz brīdim, kamēr tiek sasniegta kopējā summa.

4.4. Pakalpojumu sniegšanas nosacījumi un to nodošanas-pieņemšanas kārtība:

4.4.1. pakalpojuma sniegšanas vieta ir Rīga;

4.4.2. pakalpojumu sniegšana jānodrošina, ņemot vērā tehniskajā specifikācijā noteikto;

4.4.3. ar pakalpojuma sniegšanu saistītos jautājumus koordinē Pasūtītāja nozīmēta kontaktpersona.

**5. Iepirkuma termiņi un piedāvājuma derīguma termiņš**

5.1. Ieinteresētās personas piedāvājumus var iesniegt līdz **2018.gada 4.decembrim,** plkst. **9.30**, Rīgā, Ventspils ielā 53, LV-1002, Administrācijas daļā (2,5.stāvā), personīgi darbdienās no plkst. 09:00 līdz plkst. 16:00 (piektdienās no plkst. 09:00 līdz plkst. 15:30) vai atsūtot pa pastu. Pasta sūtījumam jābūt nogādātam šajā punktā norādītajā adresē līdz iepriekš minētajam termiņam. Piedāvājums, kas iesniegts pēc minētā termiņa, tiks neatvērts atdots atpakaļ iesniedzējam.

5.2. Piedāvājuma atvēršana notiek **2018.gada 4.decembrī, plkst. 10.00,** Rīgā, Ventspils ielā 53, LV-1002, Administrācijas daļā (2,5.stāvā).

5.3. Pretendenta iesniegtais piedāvājums ir derīgs, t.i., saistošs iesniedzējam 60 (sešdesmit) dienas, skaitot no Iepirkuma nolikuma 5.1. punktā noteiktās piedāvājumu iesniegšanas dienas.

5.4. Ja objektīvu iemeslu dēļ iepirkuma līgumu nevar noslēgt nolikuma 5.3.punktā noteiktajā termiņā, Pasūtītājs var rakstiski pieprasīt piedāvājuma derīguma termiņa pagarināšanu. Ja Pretendents piekrīt pagarināt piedāvājuma derīguma termiņu, par to rakstiski paziņo Pasūtītājam.

**II. Informācija par piedāvājuma noformēšanu un iesniegšanu**

**6. Piedāvājuma noformēšana un iesniegšana iepirkumam**

6.1. Pretendents piedāvājumu iesniedz datorsalikumā, latviešu valodā.

6.2. Piedāvājums iesniedzams aizlīmētā, aizzīmogotā un parakstītā aploksnē, uz kuras jānorāda:

- Pasūtītāja nosaukums un adrese;

- Pretendenta nosaukums un juridiskā adrese;

- atzīme:

„Invaliditātes apliecību izgatavošanas sistēmas saistīto iekārtu papildaprīkojuma uzturēšanas materiālu piegāde”

(iepirkuma identifikācijas Nr.VDEĀVK 2018/5)

„Neatvērt līdz 2018.gada 4.decembrim, plkst.9.30”.

- līmējuma vieta apliecināta ar Pretendenta - juridiskās personas zīmogu un paraksttiesīgās personas parakstu vai fiziskās personas vai personu apvienības parakstiem.

6.3. Pretendents piedāvājumu iesniedz līdz 2018.gada 4.decembrim, plkst.9.30. Pēc šī termiņa piedāvājumus nepieņem. Pasūtītājs uz katras piedāvājuma paketes vai aploksnes norāda tās reģistrācijas numuru, kā arī saņemšanas datumu un laiku.

6.4. Piedāvājumus, kuri saņemti pēc Nolikumā noteiktā iesniegšanas termiņa beigām, atbildīgā persona reģistrē un marķē ar uzrakstu „NOKAVĒTS”, un piedāvājumu neatvērtā veidā atdod vai nosūta atpakaļ Pretendentam.

6.5. Iesniedzot piedāvājumus personīgi, Pretendentu pārstāvji tiek reģistrēti Pretendentu piedāvājumu reģistrā. Saņemot piedāvājumus pa pastu, tiek veiktas atzīmes par sūtījuma saņemšanas laiku un reģistrēts piedāvājumu reģistrā.

6.6. Visām piedāvājuma daļām jābūt caurauklotām kopā ar tehniskiem līdzekļiem tā, lai dokumentus nebūtu iespējams atdalīt, caurauklojums apliecināms ar Pretendenta pārstāvja parakstu un zīmogu. Piedāvājums ievietojams 6.2. punktā minētā kārtībā noformētā aploksnē. Dokumentiem jābūt sanumurētiem un jāatbilst pievienotajam satura radītājam.

6.7. Piedāvājums sastāv no šādiem dokumentiem:

6.7.1. Pretendentu atlases dokumentiem, ieskaitot pieteikumu dalībai iepirkumā;

6.7.2. tehniskā piedāvājuma;

6.7.3. finanšu piedāvājuma.

6.8. Pretendents visus nolikuma 6.7.punktā norādītos dokumentus iesniedz arī ar MS Office rīkiem lasāmā formātā USB datu nesējā (zibatmiņā), uz kura iepakojuma ir jābūt atzīmei ar Pretendenta un iepirkuma nosaukumu. USB datu nesējs iesniedzams nolikuma 6.2.punktā minētajā aploksnē vai paketē.

6.9. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, Pretendents iesniedz arī to tulkojumu latviešu valodā, kura pareizību apliecina Pretendents. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts.

6.10. Piedāvājumā iekļautajiem dokumentiem jābūt skaidri salasāmiem, bez neatrunātiem labojumiem un jāatbilst normatīvajos aktos noteiktām dokumentu noformēšanas prasībām.

6.11. Pretendents iesniedz 1 (vienu) piedāvājumu. Piedāvājumu variantu iesniegšana nav pieļaujama.

6.12. Pretendenta piedāvājumu paraksta persona, kam ir tiesības pārstāvēt Pretendentu, vai tās pilnvarota persona. Pilnvara ir jāiesniedz kopā ar Piedāvājumu un jāiesien vienā sējumā kopā ar pieteikumu.

6.13. Ja Piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumu procedūrā pārstāv attiecīgo personu grupu vai personālsabiedrību, kā arī katras personas atbildības sadalījumu.

6.14. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu Piedāvājumu. Paziņojums par izmaiņām sagatavojams, marķējams un nosūtāms tāpat kā piedāvājuma oriģināls un ar norādi, ka tās ir sākotnējā piedāvājuma izmaiņas. Piedāvājuma atsaukšanai ir bezierunu raksturs un tā izslēdz tālāku līdzdalību iepirkumā.

6.15. Iepirkumam iesniegtie piedāvājumi Pretendentiem netiek atdoti, izņemot piedāvājumus, kuri atsaukti saskaņā ar nolikuma 6.14. punktā noteikto.

**7. Papildus informācijas saņemšana par iepirkumu**

7.1. Visi ieinteresētie Pretendenti var saņemt nolikumu saskaņā ar paziņojumā par plānoto līgumu norādīto kārtību.

7.2. Visu informāciju par iepirkuma norisi, kā arī atbildes uz ieinteresēto Pretendentu jautājumiem komisija sniedz rakstiski.

7.3. Ieinteresētais Pretendents jautājumu par iepirkuma nolikumu uzdod rakstiskā veidā, nosūtot to pa pastu uz nolikuma 2.2.punktā norādīto adresi un/vai e-pastu vdeavk@vdeavk.gov.lv.

7.4. Ja komisija no Pretendenta laikus saņem rakstisku jautājumu par iepirkuma norisi, atbildi tā sniedz rakstiskā veidā 3 (trīs) darbdienu laikā no jautājuma saņemšanas dienas, bet ne vēlāk kā četras dienas pirms piedāvājumu iesniegšanas termiņa beigām. Par jautājuma saņemšanas dienu uzskata pa pastu saņemtās vēstules reģistrācijas iestādes lietvedībā datumu, datumu, kad vēstule personīgi iesniegta iestādē, bet pa elektronisko pastu vai pa faksu saņemtajām vēstulēm – saņemšanas datumu, kas norādīts attiecīgajā tehniskajā līdzeklī. Ārpus iestādes noteiktā darba laika elektroniskajā pastā vai pa faksu saņemtajiem jautājumiem par saņemšanas dienu uzskata nākamo darba dienu.

7.5. Komisija sniegto skaidrojumu kopā ar uzdoto jautājumu, bet nenorādot jautājuma iesniedzēju, publicē iestādes tīmekļvietnē http://www.vdeavk.gov.lv/par-mums/iepirkumi/. Ieinteresētā Pretendenta pienākums ir pastāvīgi sekot tīmekļvietnē publicētajai informācijai.

7.6. Komisija sniegto skaidrojumu nosūta jautājuma uzdevējam:

7.6.1. pa e-pastu atkarībā no tā, kādā veidā jautājums iesniegts, izņemot tos gadījumus, kad jautājuma iesniedzējs nav norādījis nevienu no šiem saziņas līdzekļiem, un

7.6.2. pa pastu, izņemot tos gadījumus, kad jautājuma iesniedzējs nav norādījis pasta adresi.

**III. Piedāvājumu atvēršanas sanāksme un piedāvājumu vērtēšana**

**8. Piedāvājumu atvēršanas sanāksme**

8.1. Piedāvājumu atvēršanas sanāksme notiek 2018.gada 4.decembrī, plkst.10.00, VDEĀVK telpās Rīgā, Ventspils ielā 53, Administrācijas daļā (2,5.stāvā).

8.2. Komisijas priekšsēdētājs nosauc katra Pretendenta nosaukumu un piedāvājuma iesniegšanas datumu, laiku. Pēc Pretendentu paziņošanas katrs komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņš ir saistīts ar kādu Pretendentu un ka viņš pārstāv kāda Pretendenta intereses, un tādējādi ir ieinteresēts konkrēta Pretendenta izvēlē vai darbībā saskaņā ar PIL 25.pantu.

8.3. Pēc apliecinājumu parakstīšanas, Pretendentu piedāvājumi to iesniegšanas secībā tiek atvērti un komisijas priekšsēdētājs nosauc katra Pretendenta finanšu piedāvājumā norādīto cenu.

8.4. Pēc katra Piedāvājuma atvēršanas un nolikumā minēto ziņu nosaukšanas visi komisijas locekļi parakstās uz finanšu piedāvājumu oriģināliem.

8.5. Piedāvājuma atvēršanas norisi, kā arī visas nosauktās ziņas, komisija ieraksta piedāvājumu atvēršanas sanāksmes protokolā.

8.6. Kad visi piedāvājumi atvērti un nosauktas Pretendentu piedāvātās cenas, piedāvājumu atvēršanas sanāksmi slēdz.

8.7. Ja Pretendents pieprasa, komisija 3 (trīs) darba dienu laikā pēc attiecīga pieprasījuma saņemšanas izsniedz Pretendentam piedāvājumu atvēršanas sanāksmes protokola kopiju.

8.8. Piedāvājumu noformējuma atbilstību, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sanāksmē.

**9. Piedāvājuma noformējuma atbilstība**

9.1. Pēc piedāvājumu atvēršanas un līdz Pretendentu kvalifikācijas izskatīšanai komisijas protokolists sagatavo pārskatu par Pretendentu piedāvājuma noformējuma atbilstību nolikuma prasībām.

9.2. Komisija noraida Pretendenta piedāvājumu kā neatbilstošu noformējuma prasībām, ja nav iesniegta kāda no nolikuma 6.7.punkta piedāvājuma sastāvdaļām, ja konstatētās neatbilstības ir būtiskas un apgrūtina piedāvājuma tālāku izskatīšanu vai rada pamatotas bažas par iesniegto piedāvājuma dokumentu kā vienota kopuma saglabāšanu.

9.3. Komisija noraida Pretendenta piedāvājumu kā neatbilstošu noformējuma prasībām, ja Pretendents būs iesniedzis vairākus piedāvājuma variantus.

**10. Tehniskais piedāvājums un tā vērtēšana**

10.1. Tehniskais piedāvājums ir brīvā formā sagatavots pārskats par tehniskās specifikācijas prasību izpildi, tajā norādot prasību, tās numuru un Pretendenta piedāvājumu prasību realizācijai.

10.2. Pretendents var iesniegt piedāvājumu par visu iepirkuma priekšmetu kopā. Pretendents nedrīkst iesniegt piedāvājuma variantus.

10.3. Tehniskajam piedāvājumam (2.pielikums) jābūt sagatavotam tādā apjomā, lai piedāvājumu varētu novērtēt. Prasību izpildes aprakstam tehniskajā piedāvājumā jābūt pietiekamam, lai nepārprotami būtu aprakstīts prasības īstenošanas mehānisms vai rīki (līdzekļi), ar kuriem ir iespējams izpildīt prasību, un Izpildītāja izpratne par piedāvājumu.

10.4. Komisija pārbauda, vai:

10.4.1.ir iesniegta visa pieprasītā tehniskā piedāvājuma informācija;

10.4.2.tehniskajā piedāvājumā iesniegtā informācija atbilst visām nolikumā izvirzītajām prasībām.

10.5. Pēc tehniskā piedāvājuma vērtēšanas komisija pieņem lēmumu par tehniskā piedāvājuma atbilstību nolikuma tehniskajai specifikācijai.

10.6. Komisija Pretendenta tehnisko piedāvājumu var atzīt par neatbilstošu un izslēgt pretendnetu no turpmākas dalības iepirkumā, ja:

a) informācija publiskajos reģistros, informācija preču ražotāju/pakalpojumu sniedzēju tehniskajā dokumentācijā vai kāds no iesniegtajiem dokumentiem neapliecina Pretendenta atbilstību tehniskā specifikācijas izvirzītajām prasībām un nosacījumiem;

b) Pretendents ir sniedzis nepatiesu informāciju, lai apliecinātu atbilstību šajā nolikumā noteiktajām Pretendenta tehniskās specifikācijas prasībām;

c) apraksts, kurā būs pārrakstīts tikai prasības teksts vai iekļauts tikai prasības izpildes apsolījums, apraksts, kurš būs pretrunā tehniskās specifikācijas prasībām, vai apraksts ar citu prasību izpildes piedāvājumu un Pretendents nav sniedzis atbildi/paskaidrojumus uz komisijas vēstuli par skaidrojumu sniegšanu saistībā ar tehnisko piedāvājumu vēstulē noteiktajā termiņā.

**11. Finanšu piedāvājums un tā vērtēšana**

11.1. Finanšu piedāvājums iepirkuma priekšmeta nodrošināšanai saskaņā ar tehniskās specifikācijas prasībām iesniedzams, izmantojot nolikumam pievienoto formu (3. pielikums).

11.2. Finanšu piedāvājumā Pretendents norāda cenu par pakalpojumu, ievērojot šādus nosacījumus:

11.2.1.pakalpojumu cenā ir ietvertas visas izmaksas, kas saistītas ar Pasūtītāja izstrādātajai tehniskajai specifikācijai atbilstošā pakalpojuma sniegšanu, kā arī ar līguma saistību izpildi, tajā skaitā arī nodokļi un nodevas, izņemot pievienotās vērtības nodokli;

11.2.2.pakalpojuma cenā ir ietvertas visas izmaksas, lai nodrošinātu pilnvērtīgu pakalpojumu sniegšanu, kā arī ar garantijas nodrošināšanu saistītās izmaksas.

11.3. Pretendents finanšu piedāvājumā informāciju norāda *euro* valūtā bez pievienotās vērtības nodokļa ar precizitāti divas zīmes aiz komata.

11.4. Komisija vērtē tikai tos piedāvājumus, kas nav noraidīti noformējuma un tehniskā piedāvājuma izskatīšanā.

11.5. Komisija pārbauda, vai:

11.5.1.finanšu piedāvājumā nav aritmētiskās kļūdas;

11.5.2.finanšu piedāvājums nav nepamatoti lēts.

11.6. Ja komisija konstatē aritmētisko kļūdu finanšu piedāvājumā, tā labo šo kļūdu atbilstoši nolikuma 3.pielikumā (Finanšu piedāvājums) noteiktajam. Par veikto labojumu finanšu piedāvājumā, komisija informē Pretendentu, kura piedāvājumā ir labota aritmētiskā kļūda. Vērtējot finanšu piedāvājumu, komisija ņem vērā labojumus.

**12. Pretendentu atlases prasības, iesniedzamie dokumenti un to vērtēšana**

**12.1. Pretendentu atlases dokumenti:**

12.1.1. Pretendenta pieteikums dalībai iepirkuma procedūrā (1.pielikums). Pieteikumu paraksta Pretendenta paraksttiesīgā persona vai vadītāja pilnvarota persona, pievienojot normatīvajos aktos noteiktā kartībā noformētu pilnvaru.

12.1.2. Apliecinājumu, ka uz Pretendentu neattiecas šī Nolikuma 13.1. punktā noteiktie Pretendentu izslēdzošie nosacījumi;

12.1.3. Pretendenta realizēto projektu apraksts, ar ko Pretendents apliecina viņa atbilstību Nolikuma 12.2.1. punkta prasībām. Atsevišķi jānorāda klientu atbildīgo pārstāvju tiešo kontaktinformāciju elektroniskai saziņai ar tiem.

12.1.4. Ja Pretendents ir personu apvienība, Pretendents iesniedz 12.1.1. līdz 12.1.3. punktos norādītos dokumentus par katru no personām, kas ir iekļauta personu apvienībā.

12.1.5. Ja līguma izpildei tiek piesaistīti apakšuzņēmēji, tad papildus iepriekšminētajam, ir jāiesniedz arī šādi dokumenti:

12.1.5.1. Apliecinājums tam, kuru no līguma daļām un kādā apjomā Pretendents plāno nodot apakšuzņēmējam;

12.1.5.2. Apakšuzņēmēja amatpersonas ar pārstāvības tiesībām parakstīts apliecinājums par to, ka apakšuzņēmējs piekrīt sadarbībai iepirkuma realizācijā.

12.1.5.3. Apakšuzņēmējs iesniedz 13.1. un 12.2. punktos norādītos dokumentus par katru no līguma daļām ko Pretendents plāno nodot apakšuzņēmējam.

12.1.6. Pretendents ir reģistrēts Komercreģistrā vai līdzvērtīgā reģistrā ārvalstīs. Ja Pretendents ir reģistrēts līdzvērtīgā reģistrā ārvalstīs, Pretendenta pārstāvniecībai ir jābūt reģistrētai Komercreģistrā.

**12.2. Prasības attiecībā uz Pretendenta saimniecisko un finansiālo stāvokli.**

12.2.1. Pretendentam pēdējo 3 (trīs) gadu laikā ir jābūt pierādāmai pieredzei vismaz 3 (trīs) invaliditātes vai prasībām analogu apliecību izgatavošanas papildaprīkojuma uzturēšanas materiālu piegādes projektu realizācijā Latvijā. Pievienotajā informācijā jānorāda realizētais projekts, gads, projekta ietvaros piegādāto komponenšu un veikto darbu apraksts, klienta kontaktpersona, norādot tās elektronisko pastu un kontakttālruni;

12.2.2. Pretendentam jāpievieno pasūtītāju vismaz vienu pozitīvu atsauksmi par katru piegādi, kas norādīta kā pieredzi apliecinoša informācija. Piegādes, kam nebūs pievienotas pasūtītāju atsauksmes, netiks uzskatītas par Pretendenta pieredzi apliecinošām;

12.2.3. Pretendentam jānodrošina atbilstošs apliecinājums, ka Pretendents ir autorizēts papildaprīkojuma uzturēšanas materiālu pārstāvis;

12.2.4. Pretendentam jānodrošina personāls ar atbilstošu kvalifikāciju nepieciešamu FARGO HDP5600 iekārtu materiālu integrēšanai ar esošajām iekārtām, ko apliecina piegādājamo tehnoloģiju ražotāja izsniegts sertifikāts.

**13. Pretendentu izslēgšanas noteikumi**

13.1. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:

13.1.1.pasludināts Pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai Pretendents tiek likvidēts;

13.1.2.ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem Pretendentiem Pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

13.1.3.iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas loceklis vai eksperts ir saistīts ar Pretendentu PIL 25.panta pirmās un otrās daļas izpratnē vai ir ieinteresēts kāda Pretendenta izvēlē, un Pasūtītājam nav iespējams novērst šo situāciju ar mazāk Pretendentu ierobežojošiem pasākumiem;

13.2. Uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja Pretendents ir personālsabiedrība, ir attiecināmi 13.1.1., 13.1.2., un 13.1.3.apakšpunkta nosacījumi;

13.3. Iepirkuma komisija par uzvarētāju iepirkumā atzīst Pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar PIL 9.panta astoto daļu.

**IV. Informācija par komisijas darbu un lēmumu pieņemšanu**

**14. Komisijas darba procedūra un lēmumu pieņemšanas kārtība**

14.1. Komisija darbojas saskaņā ar nolikumu un Publisko iepirkumu likumu un citiem publisko iepirkumu regulējošiem normatīvajiem aktiem.

14.2. Komisija sastāv no 4 (četriem) locekļiem. Komisijas sastāvs apstiprināts ar VDEĀVK 2018. gada 4. septembra rīkojumu Nr. 1-1/27 „Par iepirkumu komisiju”.

14.3. Komisijas sēdes vada komisijas priekšsēdētājs. Priekšsēdētāja prombūtnes laikā komisijas priekšsēdētāja pienākumus pilda komisijas priekšsēdētāja vietnieks.

14.4. Komisijas sēdes protokolē komisijas sekretārs. Protokolu paraksta visi sēdē klātesošie komisijas locekļi. Ja kāds no komisijas locekļiem nepiekrīt protokolā fiksētajiem secinājumiem un lēmumiem, viņam ir tiesības rakstveidā izteikt savu īpašo viedokli, kuru pievieno protokolam.

14.5. Komisija ir lemttiesīga, ja komisijas sēdē piedalās vismaz trīs locekļif no komisijas locekļiem.

14.6. Komisija lēmumu pieņem sēdes laikā, atklāti balsojot. Lēmums ir pieņemts, ja par to balso vairākums no sēdē klātesošajiem komisijas locekļiem. Ja balsis sadalās līdzīgi, tad komisijas priekšsēdētāja balss ir izšķirošā.

**15. Iepirkuma komisijas tiesības un pienākumi**

**15.1. Iepirkuma komisijas tiesības:**

15.1.1. Pieprasīt, lai Pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.

15.1.2. Labot aritmētiskās kļūdas Pretendentu finanšu piedāvājumos, informējot par to Pretendentus.

15.1.3. Pieaicināt ekspertu piedāvājumu noformējuma pārbaudē, Pretendentu atlasē, piedāvājumu atbilstības pārbaudē un vērtēšanā.

15.1.4. Noraidīt iesniegto piedāvājumu, ja tas neatbilst Nolikumā noteiktajām prasībām.

15.1.5. Izvēlēties nākamo piedāvājumu vai pārtraukt iepirkuma procedūru bez rezultātiem, ja izraudzītais Pretendents atsakās slēgt iepirkuma līgumu ar Pasūtītāju.

**15.2. Iepirkuma komisijas pienākumi:**

15.2.1. Nodrošināt iepirkuma procedūras norisi un dokumentēšanu.

15.2.2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

15.2.3. Pēc ieinteresēto Pretendentu pieprasījuma normatīvajos aktos noteiktajā kārtībā sniegt informāciju par Nolikumu.

15.2.4. Vērtēt Pretendentus un to iesniegtos piedāvājumus saskaņā ar normatīvajiem aktiem un šo Nolikumu.

15.2.5. Izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu.

15.2.6. Piedāvājumu izvērtēšanu iepirkuma komisija veic šādā secībā:

15.2.6.1. izvērtē iesniegto piedāvājumu atbilstību iepirkuma procedūras nolikumā noteiktajām atlases prasībām. Neatbilstošie piedāvājumi tālāk vērtēti netiek;

15.2.6.2. izvērtēt iesniegto piedāvājumu atbilstību tehniskajā specifikācijā noteiktajām prasībām. Neatbilstošie piedāvājumi tālāk vērtēti netiek;

15.2.6.3. izvērtēt iesniegto piedāvājumu atbilstību finanšu piedāvājumam noteiktajām prasībām. Neatbilstošie piedāvājumi tālāk vērtēti netiek;

15.2.7. pēc piedāvājumu atbilstības izvērtēšanas, piešķirt līguma slēgšanas tiesības Pretendentam, kura piedāvājums atbilst visām iepirkuma procedūras prasībām un ir ar zemāko cenu.

**16. Lēmuma pieņemšana**

16.1. Komisija pēc piedāvājumu izvērtēšanas, izmantojot Ministru kabineta noteikto informācijas sistēmu, Ministru kabineta noteiktajā kārtībā publiskajos reģistros pārbauda nolikuma 13.1. punktā noteikto izslēgšanas nosacījumu esamību attiecībā uz katru no šādām personām:

16.1.1. Pretendents, kuram būtu piešķiramas līguma slēgšanas tiesības,

16.1.2. katrs personālsabiedrības biedrs, ja Pretendents ir personālsabiedrība,

16.1.3. Pretendenta norādītā persona, uz kuras iespējām Pretendents balstās, lai apliecinātu, ka tā kvalifikācija atbilst nolikuma prasībām,

16.1.4. Pretendenta norādītais apakšuzņēmējs, kura veikto pakalpojuma vērtība ir vismaz 10 procenti no kopējās līguma vērtības.

16.2. Attiecībā uz Latvijā reģistrētiem un pastāvīgi dzīvojošiem Pretendentiem Pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā. Komisija informē Pretendentu par to, ka tam ir konstatēti nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*, un nosaka termiņu - ne īsāku par 10 dienām no informācijas nosūtīšanas dienas, attiecīgā apliecinājuma iesniegšanai kādā no šādiem veidiem:

16.2.1. apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

16.2.2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

16.2.3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, - kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu;

16.2.4. citus objektīvus pierādījumus par nodokļu parādu neesamību.

16.3. Ja attiecīgais Pretendents noteiktajā termiņā neiesniedz nolikuma 16.2.punktā minētos dokumentus, komisija to izslēdz no dalības iepirkumā.

16.4. Komisija pēc piedāvājumu izvērtēšanas un pirms lēmuma, ar kuru tiek noteikts uzvarētājs- ārvalstī reģistrēts vai pastāvīgi dzīvojošs Pretendents, pieņemšanas pieprasa, lai tas iesniedz ārvalsts kompetentu institūciju izziņas, kas apliecina atbilstību nolikuma 13.1.1.- 13.1.2. punktā noteiktajām prasībām, attiecībā uz katru no šādām personām:

16.4.1. ārvalstī reģistrētu vai pastāvīgi dzīvojošu Pretendentu,

16.4.2. katru personālsabiedrības biedru, ja Pretendents ir personālsabiedrība;

16.4.3. Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst nolikuma prasībām;

16.4.4. Pretendenta norādīto apakšuzņēmēju, kura veikto būvdarbu vērtība ir vismaz 10 procenti no kopējās līguma vērtības.

16.5. Termiņu nolikuma 16.4. punktā minēto dokumentu iesniegšanai komisija nosaka ne īsāku par 10 (desmit) darba dienām no informācijas nosūtīšanas dienas. Ja attiecīgais Pretendents noteiktajā termiņā neiesniedz nolikuma 16.4. punktā minētos dokumentus, komisija to izslēdz no dalības iepirkumā.

16.6. Komisija pēc nolikuma 16.1. punktā minētās pārbaudes un pēc nolikuma 16.2. un 16.4.punktā minēto dokumentu saņemšanas un pārbaudes, pieņem lēmumu par iepirkuma līguma slēgšanu.

16.7. Komisija triju darbdienu laikā pēc lēmuma pieņemšanas vienlaikus (t.i., vienā dienā) informē visus Pretendentus par pieņemto lēmumu par iepirkuma rezultātu. Komisija, informējot par rezultātiem, ir tiesīga neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas Pretendenta likumīgās komerciālās intereses vai godīgas konkurences noteikumi.

16.8. Komisija sagatavo iepirkuma ziņojumu par visu iepirkumu vai katru daļu atsevišķi (ja iepirkums sadalīts daļās) un publicē to VDEĀVK tīmekļvietnē http://www.vdeavk.gov.lv/par-mums/iepirkumi/ 3 darbdienu laikā pēc lēmuma pieņemšanas par iepirkuma rezultātiem.

16.9. Iepirkumu komisija var pieņemt lēmumu par iepirkuma pārtraukšanu, ja:

16.9.1. nav saņemts neviens piedāvājums;

16.9.2. nav saņemts neviens Nolikumam atbilstošs piedāvājums;

16.9.3. visi atbilstoši piedāvājumi pārsniedz plānotos budžeta resursu limitus;

16.9.4. citos gadījumos saskaņā ar Publisko iepirkumu likumu.

**V. Informācija par iepirkuma Pretendentiem**

**17. Pretendenta tiesības un pienākumi**

**17.1. Pretendenta tiesības**

17.1.1. Apvienoties Pretendentu apvienībās ar citiem Pretendentiem un iesniegt vienu kopēju piedāvājumu. Pamatoties uz apakšuzņēmēju pieredzi un iespējām, Nolikumā noteikto atlases prasību ievērošanai.

17.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

17.1.3. Iesniegt pieteikumu tiesā saistībā ar Iepirkuma komisijas pieņemtajiem lēmumiem.

17.1.4. Citas tiesības un pienākumi, kas Pretendentam ir noteiktas normatīvajos aktos.

**17.2. Pretendenta pienākumi**

17.2.1. Sagatavot piedāvājumus atbilstoši iepirkuma procedūras nolikuma prasībām.

17.2.2. Sniegt patiesu informāciju par savu kvalifikāciju un piedāvājumu.

17.2.3. Iepirkuma komisijas norādītajā termiņā sniegt atbildes uz pieprasījumiem par papildus informāciju, kas nepieciešama Pretendentu atlasei, piedāvājumu atbilstības pārbaudei, salīdzināšanai un vērtēšanai.

17.2.4. Segt visas izmaksas, kas saistītas ar piedāvājumu sagatavošanu un iesniegšanu.

**VI. Citi noteikumi**

**18. Iepirkuma līguma slēgšanas kārtība**

18.1. Komisija pieņem lēmumu slēgt iepirkuma līgumu (4.pielikums) ar Pretendentu, kura piedāvājums atbilst visām iepirkuma Nolikuma prasībām un ir ar viszemāko cenu.

18.2. Iepirkuma līgumu ar iepirkuma uzvarētāju Pasūtītājs noslēdz, pamatojoties uz nolikumu un Pretendenta piedāvājumu.

**19. Cita informācija**

Ja šajā Nolikumā noteiktais ir pretrunā ar spēkā esošajiem normatīvajiem aktiem, kas regulē publisko iepirkumu veikšanu, piemērojami normatīvo aktu noteikumi.

**20. Pielikumi**

1. pielikums - pieteikuma forma dalībai iepirkumā

2. pielikums – tehniskā specifikācija

3. pielikums – finanšu piedāvājuma forma

4. pielikums – iepirkuma līguma projekts